  Анжелика Тихонова корреспондент 13-тӥ куартолэзе Удмуртиысь гурт возёсъя но сиён-юонъя министр Ольга Абрамова но Россиысь Судлэсь пуктэмъёссэ быдэсъясь федерал ёзэслэн элькунъя управлениезлэн кивалтӥсез Михаил Арсланов валче ужан сярысь тупанкылэз юнматӥзы. Со сярысь Удмуртиысь гурт возёсъя но сиён-юонъя министерстволэн пресс-службаез ивортэ. Тупанкыл кылкутон улэ кыскем муртъёслы ужан интыос кылдытон но управленилэн ужъюртъёсаз гурт возёс ужъёсты азинтон вылысь кутэмын. Со элькунысь агропром огъетэз но  гурт возёс продукциен вузкаронэз азинтыны луонлык сётоз. Министерство колониын-поселениын улӥсь но келясьтэк ветлыны быгатӥсь муртъёсты, одно лэсьтоно ужъёсты быдэстон улэ кыскемъёсты гурт возёсъёсын кылдӥсь ужан интыосы интыяны луонлык сётоз. Озьы ик йыртэмасьёсты возись ужъюртъёс гурт возёс вузъёсын ярмаркаосы но адӟытонъёсы пыриськыны быгатозы шуыса чаклало – Удмуртиысь гурт возёсъя но сиён-юонъя министерство элькунын ярмаркаос радъянъя концепциез кылдытон бордын ужаны кутске. Со сяна, тупанкыл гожтон гурт возёсъя министерствоысь ӧнерчиослэсь визь-кенеш, кидысъёсын но транспортэн юрттэт басьтыны луонлык сётэ. Элькунамы гурт возёсын таӵе амалэн ужанлы ми дасесь но солы одно ик дурбасьтом. Али ми Самара улосвылын но мукет улосвылъёсын таӵе амалэн ужамзэс чакласьком. Отын пӧртэм сямен юрттэт сётӥське, гурт возёс техника басьтыны субсидиос висъяса но Ольга Абрамова, Удмуртиысь гурт возёсъя но сиён-юонъя министрТуннэ нуналлы Удмуртиын судлэсь пуктэмъёссэ быдэсъясь управленилэн огаз гинэ ужъюртаз гурт возёс ужъёсын выро – Дэри ёросын интыяськем 11 номеро колония-поселение. Ужъюртлэн 1 сюрс 900 гектар музъемез вань. 150 гектарез со пӧлысь картофка но бакча сиёнъёс улэ висъямын. Управлениысь валтӥсь инженер Рамиль Газиззулин верамъя, кылем арын отын 960 тонна картофка бичазы вал, со пӧлысь 40 тоннаез кидыслы ярась. Со управленилэсь кулэяськонзэ быдэсак тырмытыны луонлык сётӥз. Со сяна, 80 тонназэ удысэтлэн огкылъёсызъя Тамбов улосвылэ келязы на. Милям чакланъёсамы сюро таза пудо будэтон но – али пудо вандон мобильной цех басьтон, йӧл поттонэз улӟытон бордын ужаськом. Соин ик ӧнерлыко юрттэт милемлы туж кулэ Рамиль Газизуллин, Россиысь судлэсь пуктэмъёссэ быдэсъясь федерал ёзэслэн элькунъя управлениысьтыз валтӥсь инженер Тегъёс: Удмуртия гуртвозёс УФСИН гуртвозёсъяминистерство  